To, ko sauc par mīlestību
Mana sirds ir izjutusi tikai pret tevi
Es nespētu mīlēt nevienu citu
Es nespētu būt Ne ar vienu citu kā tevi
Tad kas bija šis čalis? Atgādini!
Kas? Šis čalis? Atgādināt?
Viņš ir megazvaigzne.
Viņš izskatās patizls.
Pats tu esi patizls.
Hjūgo, kad šis puisis atbrauca uz Las Colinas,
viņš bija lielākā zvaigzne Meksikā.
Es nespēju noticēt, ka es, nabadzīgs puika no Akapulko ielām,
satikšu Rodolfo.
Neviens nesatiks Rodolfo!
Ko? Nemaz?
Es runāju nopietni.
Jums visiem jāievēro stingrs protokols attiecībā uz mūsu ļoti īpašo viesi.
Neprasīt autogrāfu uz krūštura!
Es skatos uz tevi, Lupe.
Zaudētājs būs viņš.
Es būšu vienīgais, kurš tiksies ar Rodolfo personiski.
Ja vien nedošu jums citus norādījumus.
Viņš ierodas šajā kūrortā ik gadu, jo vēlas atpūtu, mieru un privātumu.
Un tieši to viņš dabūs.
Tas nav vienīgais, ko viņš dabūs, ja saproti, ko domāju.
Atpakaļ pie darba!
Bet pat tas, ka Rodolfo nesatikšu,
nesabojāja manu labo noskaņojumu, jo man beidzot sāka veikties ar Huliju.
Cik forši, ka Rodolfo atbrauks uz mūsu kūrortu!
Esmu tik priecīga!
Viņš ir Kolumbijas lielākā zvaigzne.
Kad biju jaunāka, biju viņā ieķērusies.
Nu, tagad, protams, es...
Nē, es joprojām esmu viņā ieķērusies.
Arī manai mammai Rodolfo ļoti patīk.
Kad vien tiek pieminēts viņa vārds, viņa pārvēršas par skolnieci.
Šķiet, Rodolfo mūzika atgādina viņai jaunību, kad viņa satikās ar tēti.
Cik mīļi!
Redzi, kopš par viņu iestājos tajās žurnāla vakariņās,
šķita, ka Hulijai patīku mazliet vairāk
un Čads - mazliet mazāk.
-Ei, mīļā! -Ya!
Paskaties uz viņiem! Viņi nesader kopā.
Kā viņi var domāt, ka viens otru mīl?
Varbūt viņi viens otru nemīl, tomēr ir kopā.
Tāpat kā mani vecāki.
Kā tu domā: ko viņi viens otram tagad saka?
"Es uz tevi esmu tik dusmīga, ka varētu tev iesist."
"Tu taču neiedrošinātos sist pa tik skaistu seju, ko?"
-Čads nemaz nav tik skaists. -"Esmu gan, mazā.
Un superblonds. Turklāt vai pieminēju, cik esmu bagāts?"
Man šī spēle vairs nepatīk.
Bet tas gan man patīk.
Šī ir tava izdevība, Maksimo. Aizej un pasaki viņai, ko jūti!
To es varētu.
Vai arī es varētu parādīt, cik esmu labs draugs,
uzklausot, ko viņa stāsta par savām problēmām ar Čadu.
Tad beigu beigās - pēc kāda laika -
viņa sapratīs, ka es esmu vienīgais, kurš viņu tiešām saprot.
Jā, tev taisnība.
Kāpēc gan to darīt vienkārši?
Hei!
Vai kas noticis?
-Izskaties nomākta. -Nezinu. Tik daudz kas notiek.
Es jau tā biju dusmīga uz Čadu,
un tikko viņš atcēla mūsu rītdienas plānus.
Viņš teica, ka jāved mamma balināt matus,
bet mēs jau zinām, ka viņš tos balina arī pats.
Pēc sevis zinu,
ka izrunāšanās palīdz sakārtot galvu.
Gribēsi papļāpāt rīt pusdienu pārtraukumā?
Tikai tu, es, tavas sajūtas,
varbūt šokolādes saldējums.
Tas būtu jauki. Saldējums izklausās garšīgi.
Labi. Tad laikam dabūšu vienu arī tev.
Atkal nāc mājās vēlu no tās briesmīgās viesnīcas.
Dievam tevis pietrūka misē.
Arī man tevis pietrūka.
Tā kā tevis tur nebija, mamma visu laiku norādīja
uz labajiem zēniem, ar kuriem man vajadzētu satikties.
Nepalaid garām Eliodoro Peresu!
Viņš būs ļoti glīts, kad pārstās augt viņa ausis.
Man žēl, ka nebiju uz misi, bet mēs viesnīcā bijām superaizņemti.
Mums rīt ierodas ļoti svarīgs viesis.
Un šis viesis ir svarīgāks par Dievu?
Protams, ne.
Tas ir tikai Rodolfo.
Rodolfo?
Tādā gadījumā Dievs sapratīs.
Rodolfo.
-Mamm, vai tu sarksti? -Nē.
Jā. Nē. Nezinu, nē. Man uznāca karstuma vilnis.
Es tikai saku, ka viņš ir glīts vīrietis.
-Kurš ir glīts? -Neviens.
Tu.
Oho!
Ak, pēkšņi te kļuva karsti.
Dabūšu glāzi ūdens.
Vai es varētu...
Nespēju noticēt, ka saved mammu ar Estebanu.
Viņi ies pusdienās.
Sliktāku pāri nevaru iedomāties.
Es gan varu.
Eliodoro Peress un es.
Tad es nolēmu:
"Viss. Ziepju operas vairs neskatīšos."
Neesi tik noraizējies!
Tu zini, ka es vienmēr tā saku, bet turpinu skatīties.
Ei, sveiki, puiši!
-Sveiki! -Esmu no žurnāla Espectacular.
Cikos tas īpašais viesis ieradīsies?
Mēs nezinām, kad Rodolfo būs klāt.
Tātad te būs Rodolfo.
Nē, pag! Viņš ne...
Mēs neko neteiksim.
Brauc limuzīns!
Rodolfo!
Tas ir ideāli.
Katra mana māsa palūdza, lai dabūju viņa parakstu uz plakāta.
Ja dabūšu Rodolfo autogrāfu, kamēr viņš vēl nav ēkā,
es formāli neko nebūšu pārkāpis!
Rodolfo! Vai parakstīsiet šos plakātus? Tie ir manām...
Ak, lūdzu! Lūdzu! Nekādu autogrāfu.
Redzi, dons Pablo vienmēr bija soli priekšā.
LAS COLINAS DARBINIEKU IEEJA
Limuzīns tikai novērsa uzmanību,
lai Rodolfo varētu ierasties mierīgi.
Gracias.
-Rodolfo! -Rodolfo!
Mans dārgais don Pablo!
-Laipni lūdzam. -Paldies.
Tā kā Čads uz dienu bija projām,
priecājos, ka varēšu pavadīt kādu laiku divatā ar Huliju.
Bet pēkšņi man radās lielāka problēma.
Bagātāka, glītāka, seksīgāka un slavenāka problēma.
Redzi visas tās videokameras?
Tās ir Rodolfo villai.
Viņam patīk ierakstīt sevi un savas...
aktivitātes ar dāmām.
Ja saproti, ko gribu teikt.
Tātad tev patīk mode, bet neesi bijusi Milānā?
Kur nu! Es pat neesmu bijusi Mehiko.
Cik žēl!
Tev jāaizbrauc.
Tu tur perfekti iederētos.
Jo tu esi apburoša.
Paldies.
Masāža ir sagatavota. Pavadīšu tevi uz spa.
Pēc tam būs jāparunā par tavu Eiropas turnejas grafiku.
Vienmēr darbs un darbs kopā ar viņu.
Vai gribi paieties ar mums?
-Es? -Jā.
Es gribētu ar tevi vēl parunāties.
-Jā. -Brīnišķīgi.
Paskat tik! Tuvumā tu esi vēl skaistāka.
Nē, vienkārši tikšanās ar jums ir mans sapnis, un es...
Nē!
Nē. Ar šīm brillēm izskatos pēc vecas sievietes.
-Nē, tā nav. -Nē, ir gan.
Tu izskaties pēc skaistas sievietes...
kura neredz pārāk labi.
Tu būsi lieliska sieva Eliodoro Peresam.
Jūsu bērniem būs tikpat liela sirds kā viņa ausis.
Pagaidi!
Pagaidi, pagaidi!
Čau, Sāra! Atnesu tev augu, jo nevarēju atrast puķes.
Nora, tu izskaties skaistāk, nekā jebkad esmu iztēlojies.
Tas ir, nav tā, ka tu dzīvē nebūtu skaista,
tikai, kad es tevi iztēlojos...
Vai iesim?
Ja atvainosi!
Mamm, vai varu ar Gabrielu aiziet uz koncertu, kamēr būsi prom?
Nē.
Tai Gabrielai ir slikta ietekme.
Redzēju viņu šodien uz terases ar cigaretēm un skeitbordu.
Labas meitenes brauc ar riteni.
Kamēr būšu prom, paliec mājās!
Bet, mamm...
Es teicu - paliec mājās!
Un lai Gabriela pa šīm durvīm neienāktu!
-Saprati? -Neuztraucies!
Tas nenotiks.
Kāpēc tu neesi koncertā?
Vajadzēja iet bez manis.
Bija izpārdots.
Bet skaties!
Es tev kaut ko atnesu.
Paldies.
Man žēl, ka mamma padomāja, ka tās ir tavējās.
Tu mani tiešām piesedzi.
Tas nekas.
Tagad tava mamma domās, ka esmu forša.
Izskatās, ka viņa labi pavada laiku, ne? Čads lai uzmanās!
Kā gan kāds pavedināšanā varētu sacensties ar Rodolfo?
Oho!
Nepārproti! Esmu gandrīz tikpat labs.
Bet viņš ir meistars.
Don Pablo, man žēl, ka tas jāsaka,
bet jūs teicāt, ka ar Rodolfo runāt nedrīkst.
Kas tur notiek? Viņš ir acīmredzami nokaitināts.
Viesis dabū, ko viesis grib.
Es ceru, ka tie nav klientiem pie baseina.
Nē, tie ir man...
un jums?
Izmet tos, notīri rokas un nāc man līdzi!
Man tev ir svarīgs uzdevums.
Stāvi te, pie Rodolfo villas ieejas!
Neviens nedrīkst ne ieiet, ne iziet bez manas atļaujas.
Nepamet savu posteni!
Tātad mans svarīgais uzdevums ir šeit stāvēt?
Jā. Apsardzes darbinieki bija jānovirza citur.
Kāds pielūdzējs mēģināja uzkāpt kokā, lai tiktu pie Rodolfo,
un iekrita kūrorta teritorijā.
Ak nē! Vai viņš ir cietis?
Vēl nav.
Esi drošs, ka negribi novilkt jaku?
Nē, nē. Man ir pavēsi.
Vai zini, ko pasūtīsi?
Nē, zini ko? Es neesmu pārāk izsalkusi.
Ko tu domā par jaunākajām filmām?
Es sen neesmu bijusi uz kino.
Ko tu domā par populārajām sporta komandām?
Tagad mamma grib, lai satiekos ar Eliodoro Peresu.
Spēj iedomāties?
Vismaz viņš ir labs klausītājs, vai ne?
Bet nopietni - kura gan gribētu satikties ar Eliodoro Peresu?
Neviena. Un pat ne cits čalis.
Vai varu uzticēt tev noslēpumu?
Patiesībā es tomēr nopirku biļetes uz koncertu,
bet nodomāju, ka foršāk būtu atnākt pie tevis.
Dona Pablo uzticētā darba dēļ
vienīgajā dienā, kad man bija iespēja tikties ar Huliju,
biju iestrēdzis tik tālu no viņas, cik iespējams.
Labdien, ser!
Dons Pablo liek tev te stāvēt?
Ja uzradīsies traki pielūdzēji,
es uz viņiem svīdīšu, līdz viņi aizies prom.
Zinu, ka Rodolfo to novērtē.
Viņam ir īpaši plāni,
un zinu, ka viņš negribēs, ka viņu traucē.
Viņš taču nerunāja par Rodolfo un Huliju, ko?
Nē, tas nebija iespējams.
Hjūgo, es atzīšu.
Es biju šokā.
Domas šaudījās.
Sirds sitās.
Vienīgais, par ko spēju domāt, -
ka sieviete, kuras dēļ biju kā traks,
ir iegājusi pie pavedinātāja un megazvaigznes,
kurš bija slavens ar to, cik neprātīgi sēj savu sēklu pa visu pasauli.
Pretīgi.
Man kaut kas bija jādara, lai viņu apturētu.
Bet es nevarēju tur vienkārši iegāzties.
Memo, Rodolfo vajag vairāk tīru dvieļu! Ātri!
Tie ir palagi, un tie ir supernetīri!
Vienalga.
Šos tu nedrīksti ņemt.
Lūdzu, Lupe, tos vajag Rodolfo.
Ņem šos!
Uzsmidzināju uz tiem savas smaržas, lai Rodolfo iepazīst manu sievišķo būtību.
Un es arī uzadīju viņam šīs zeķes.
Un izcepu cepumus.
Un ņem - pamēģini tur ienest mana māsasdēla demo kaseti!
Aiziet, dēls!
Uzkopšana!
-Ak dievs! -Nē, nē! Ei!
Izbeidz!
Man vajag to kameru!
Stop!
Tā nenotika.
Nu, varbūt man tas ir sajucis
ar asa sižeta filmu, ko redzēju ap to laiku.
Bet tā es to atceros.
Tu izglābi man dzīvību.
Tā, nu beidz!
Labi. Galvenais ir tas, ka viņu pazaudēju.
Vienā mirklī
paparaci bija prom.
Visa Rodolfo pasaule...
draudēja sabrukt,
un tas bija tikai manas aklās greizsirdības dēļ.
Kā tas notika?
Tā ir tikai mana vaina.
Es uz dažām minūtēm pametu vārtus, un tad tas vīrs tika iekšā.
Es atvainojos.
Es sapratīšu, ja gribēsiet mani atlaist.
-Pag! Kā jūs... -Rodolfo man pateica, kas noticis,
tāpēc es pasaucu dažus draugus.
Man ir daudz draugu.
Sēdies!
Ignasio Porrass no žurnāla Espectacular.
Vai gadījumā neesi rados ar Lorēnu Porrasu?
-Mana māsīca. -Tu re!
Un vai tava māte Izabella joprojām dzīvo Aljendes ielā?
Kā jūs zināt, kur dzīvo mana māte?
Klausies, Načo! Paskatīsimies, vai nevaram viens otram izlīdzēt.
Tev ir mūsu viesa fotogrāfijas,
un man ir šī kasete, kurā redzama tava ielaušanās,
kas tev varētu nozīmēt trīs gadus cietumā.
Par ielaušanos nedod trīs gadus cietumā.
Dod gan.
Īpaši tad, ja kāds ir labos draugos ar policijas priekšnieku.
Trīs gadi.
Ko teiksi? Vai varam viens otram izlīdzēt?
Tu izvēlējies gudri.
Es tev izteikšu brīdinājumu,
bet tikai šoreiz.
Nākamreiz, kad apdraudēsi kādu mūsu viesi...
es nebūšu tik labvēlīgs.
Un, lūk, tā košļeņu bumbiņu mašīna man iedeva...
Divas bumbiņas.
Jā, tu jau to teici.
Tas bija aizraujoši.
Varu tikai iztēloties.
Atvainojiet! Vai atnesīsiet, lūdzu, rēķinu?
-Es? -Jā.
Es te nestrādāju.
Atvainojos.
Man likās, ka tas ir mūsu viesmīlis.
Neuztraucies! Viņš tiešām ir mazliet līdzīgs mūsu viesmīlim.
Šis tikai ir garāks,
gandrīz plikpaurains...
un mūsu viesmīlim nav ūsu, jo tā ir sieviete.
-Bet... -Klau, Esteban, patiesībā...
es gandrīz neko neredzu.
-Ko? -Es slikti redzu.
Man vajadzēja paņemt brilles.
Kāpēc tu tās nepaņēmi?
Tāpēc, ka...
Es pie tām vēl neesmu pieradusi.
Man liekas, ka tās ir pārāk lielas. Man ir kauns. Nē.
Es negribēju izskatīties slikti savā pirmajā randiņā...
pēc tik ilga laika.
Ak, Nora!
Es nēsāju brilles. Tev nav, par ko kaunēties.
Tu nemaz nevari izskatīties slikti.
Tu vienmēr esi tik skaista.
Ar brillēm vai bez.
Vai gribi dzirdēt kaut ko tiešām apkaunojošu?
Kad gatavojos nākt šurp, es aplējos ar kafiju.
Man vairs nebija laika un cita tīra krekla arī ne,
tāpēc izdomāju: ja aiztaisīšu jaku līdz augšai,
varbūt tu nepamanīsi.
Esmu tāds idiots.
Atvaino!
Es domāju:
"Ak dievs! Šīs vīrs svīst kā traks. Kas te notiek?"
Jā, jā. Tu pamanīji.
Jā. Es varbūt neredzu labi, bet akla es neesmu.
-Nu, kad abi esam atzinušies... -Ak tu dieniņ!
Kāds ārprāts!
Labi, ka vēl esi te. Domāju, ka varbūt jau esi projām.
-Nē. Es gaidu donu Pablo. -Labāk iedošu, kamēr viņš neredz.
Tā ir tavai mammai.
Rodolfo to iedeva man.
Tā ir parakstīta.
Tas ir vienreizīgi!
Pag! Vai tāpēc tu gāji uz Rodolfo villu?
Jā. Kad redzēju tevi pie baseina,
es atcerējos, ka biju sarunājusi tikties ar tevi.
Izstāstīju Rodolfo, cik jūtos slikti,
tāpēc viņš piedāvāja iedot parakstītu kaseti, lai tev to atlīdzinātu.
Kas tur tik smieklīgs?
Es tur metos iekšā, lai tevi izglābtu.
Lai izglābtu no kā?
Es redzēju, kā tu ar viņu tur ieej, tāpēc man kaut kas bija jādara.
Esmu apmulsusi. Kāpēc tev likās, ka mani vajag glābt?
Es dzirdēju baumas par Rodolfo.
-Es domāju, ka... -Tu domāji,
ka viņš izmantos naivu jaunu meiteni?
Vai tā tu par mani patiesībā domā?
Dāmīte briesmās, kuras lēmumiem nevar uzticēties?
Paldies par tavām rūpēm, Maksimo,
bet es protu par sevi parūpēties, tāpēc...
Jā, protams.
Bet es zinu, ka jūs ar Čadu strīdējāties...
Manas attiecības ar Čadu ir mana darīšana. Skaidrs?
Jā, viņš mani tracina,
bet viņš ir godīgs un mīļš.
Un viņš zina, ka man ir tiesības pieņemt lēmumus pašai.
Ei! Atgriezos agrāk.
Gribēju tevi satikt, pirms aizej mājās.
Kā tev pagāja šī diena?
Bija labi, kamēr vairs nebija.
Un kā tagad?
Kā tu zināji, ka esmu izsalkusi?
Vienkārši zinu.
Pag, vai tu joprojām uz mani dusmojies? Skaidrs - joprojām ļoti dusmojies.
Es uz sevi arī dusmojos.
Maksimo, iesim pateikt Rodolfo labās ziņas!
Man vajadzēja zināt, ka tavās rokās būšu drošībā,
labais senais draugs!
Nekad nešaubies par donu Pablo!
Viņš vienmēr ir soli priekšā.
Tagad es to zinu.
Paldies.
Vai tagad redzi, kāpēc diskrētums šajā kūrortā ir tik svarīgs?
Jā.
Man likās, ka Rodolfo ir brunču mednieks,
bet patiesība ir daudz skandalozāka.
Tiešām?
Šeit, Las Colinas, mēs netiesājam.
Un jā - te notiek tādas lietas, kas dažus šokētu.
No otras puses,
Rodolfo un Davids ir kopā gandrīz 20 gadus.
Un šī ir vienīgā vieta ārpus viņu mājām,
kur viņi var būt kopā.
Tad kā?
Las Colinas ir slikts, un visa pārējā pasaule - laba?
Varbūt.
Bet varbūt tas ir daudz sarežģītāk.
Vispār tas ir diezgan bēdīgi.
Jā.
Es nezināju, ka senos laikos gejiem ir bijis tik grūti.
Tas nebija senos laikos. Tas bija astoņdesmitajos.
Bet taisnība. Arī es nezināju.
Kad es biju tavā vecumā, par tādām lietām vispār nerunāja.
Paskaties!
...bez tavas mīlestības
Lai gan pasaule to nezināja,
patiesībā Rodolfo tajā video dziedāja savai īstajai mīlestībai.
Viņš to varēja vienīgi tā.
Nāc manā mīlas naktī!
Es gribu tevi sajust atkal
Man likās, ka mīlestība ir vienkārša un skaidra.
Tai vajadzēja būt man saprotamai, lai tā būtu pareiza.
Tā bija pirmā reize, kad aptvēru:
mīlestībai ir pie kājas, ko domāju es.
Mīlestībā nav būtiski, kā tas izskatās cilvēkiem no malas.
Būtiski ir tas, kā jūtas cilvēki, kuri mīl.
Vienīgi tas ir svarīgi.
Protams, man vēl bija daudz, ko mācīties par mīlestību,
par tikumību,
par visu.
Bet nu manas acis vismaz sāka atvērties.
Tikai ar tevi
Tulkojusi Inguna Puķīte